77 



E szerint tehát minden kétségen kivűl meg van állapítva, hogy 

 a kérdéses zsákhordó nőstény csakugyan az Epichnopteryx undulella 

 nősténye. 



A zsák maga 1 1 / 4 — 1 '/ 3 cent. hosszú és 2 mill. vastag hen- 

 geres tokot képez, mely szennyes szürke száraz fűszálakból van 

 készítve. A fűszálak meglehetős szabályossággal hosszában párhu- 

 zamosan fekszenek egymás mellett ; egyik-másik fűszál a zsák há- 

 tulsó végén többó-kevésbbé túl is nyúlik. 



Pável János. 



A phylloxeraügy állása hazánkban. 



i. 



A kártékony rovarok között nincs egyetlen egy sem, a mely 

 akkora hírnévre és kiváló fontosságra vergődött volna, mint a 

 szőlőpusztító phylloxera. Nagy károkat okozott már szintén nem 

 egyszer egyik vagy másik rovar ; sáskajárás pusztított el némelykor 

 egész nagy vidékeket, a hesszeni légy tönkre tette olykor egész 

 országrészek gabonatermését, itt cserebogarak, amott falánk her- 

 nyók tarolták le a növényzetet stb. ; de eme kártételek mind össze- 

 véve sem mérkőzhetnek a phylloxera okozta veszedelemmel. A többi 

 kártékony rovarok pusztításai aránylag mind csak bizonyos ideig, 

 a legrosszabb esetben néhány évig tartanak ós természetes ellen- 

 ségeiknek felülkerekedése következtében, valamint kedvezőtlen idő- 

 járás behatása alatt előbb-utóbb mégis csak elmúlnak. De a phyl- 

 loxera ellen a természetnek erre a segítségére hiába várunk. A hová 

 a phylloxera egyszer befészkelte magát, nem vesz az ki onnan, a míg 

 csak az utolsó szőlőgyökér el nem pusztult. 



A phylloxerának ez a kivételes helyzete onnan származik, 

 hogy tulajdonképen nem benszülött európai, hanem importált rovar, 

 mely Éjszak- Amerikából került mi hozzánk. Európa gyengébb gyö- 

 kérzetű szőlői védtelenül ki vannak téve e rovar támadásainak, 

 mely tartózkodása helyéül nálunk csaknem kizárólag a szőlőgyöke- 

 reket választván, ott természetes ellenségei s az időjárás káros be- 

 hatásai ellen tökéletesen biztosítva van. 



A szőlőpusztító phylloxera fellépése ós terjedése tehát egye- 

 nesen az európai szőlőmívelés fennmaradását veszélyezteti. Ennek 

 a szomorú igazságnak a felismerése Európának szőlőmívelő álla- 

 mait már korán arra indította, hogy a phylloxeravész ellen nem- 

 zetközi megállapodás útján közös és egyöntetű rendszabályokat 



